b'\n_START_ARTICLE_\nStatus quo ante bellum\n_START_PARAGRAPH_\nStatus quo ante bellum on latinankielinen termi, joka tarkoittaa kirjaimellisesti k\xc3\xa4\xc3\xa4nnettyn\xc3\xa4 \xe2\x80\x9dkuten asiat olivat ennen sotaa\xe2\x80\x9d._NEWLINE_Termi\xc3\xa4 k\xc3\xa4ytettiin alun perin m\xc3\xa4\xc3\xa4rittelem\xc3\xa4\xc3\xa4n rauhanehdot, joiden mukaan sotineet osapuolet palasivat ennen sotaa vallinneeseen tilaan. Kumpikaan osapuoli ei t\xc3\xa4ll\xc3\xb6in menett\xc3\xa4nyt alueita, omaisuutta eik\xc3\xa4 poliittista valtaa. Status quo ante bellum on vastakohta termille uti possidetis, jonka mukaan kumpikin osapuoli saa haltuunsa sodassa valloittamansa alueet ja muut hy\xc3\xb6dyt._NEWLINE_Termist\xc3\xa4 on johdettu muun muassa sanonta status quo. Termi\xc3\xa4 k\xc3\xa4ytet\xc3\xa4\xc3\xa4n my\xc3\xb6s asuissa status quo ante ja status quo antebellum merkityksen muuttumatta._NEWLINE_Yksi kuuluisimmista historiallisista esimerkeist\xc3\xa4, jossa on p\xc3\xa4\xc3\xa4dytty rauhaan ehdoilla status quo ante bellum, oli Yhdysvaltojen ja Britannian v\xc3\xa4lill\xc3\xa4 k\xc3\xa4yty vuoden 1812 sota.'